ICT Movement 22/04/61
อ้าว เฮ้ย อีกแล้วนะเจ้าคะ สนช. ลงมติคว่ำการคัดเลือก กสทช. ชุดใหม่ จำนวน 14 คน (โดยต้องเลือกเหลือ 7 คน) จากที่ก่อนหน้านี้เคยเทกระจาดรายชื่อ 5 เสือ กกต. และล่าสุด ผู้ตรวจการแผ่นดิน มาแล้ว,ทั้งนี้ หลังประชุมลับนานกว่า 3 ชั่วโมง สมชาย แสวงการ เลขาฯวิป สนช. บอกว่า จากการตรวจสอบพบ 8 ใน 14 คนที่เข้ารอบสุดท้าย มีปัญหาด้านคุณสมบัติและความประพฤติ บางคนมีลักษณะต้องห้าม สนช.จึงขอลงมติว่า จะเลือกหรือไม่เลือก ซึ่งปรากฏคะแนนเสียง 118 ต่อ 25 ชี้ชัดว่าอย่าเลือกเลย,จึงเท่ากับว่ากระบวนการสรรหา กสทช. ชุดใหม่ ต้องเริ่มขึ้นอีกรอบแบบวนลูป โดยต้องใช้เวลา 4-5 เดือนจากนี้ และนี่น่าจะเป็นเหตุผลอันสมควร ที่ กสทช. ชุดรักษาการ จะสามารถเดินหน้าจัดประมูลคลื่น 1800 เมกะเฮิรตซ์ ได้แบบไม่น่าเกลียด โปรดติดตามผลประชุมบอร์ดนัดแฮปปี้ดี๊ด๊าได้ ในวันพุธที่ 25 เม.ย.นี้,ส่วน ม.44 ที่รอคอย ของบรรดาช่องทีวีดิจิทัล และ 2 ค่ายมือถือ นั้น คสช. น่าจะยังไม่ตกผลึก จึงไม่สามารถประกาศได้สักที โดย ดร.วิษณุ เครืองาม รองนายกรัฐมนตรี ยังได้เรียก เอไอเอส และ ทรู เข้าไปหารืออีก 2 รอบ แต่ไม่บอกว่าจะได้ข้อสรุปหรือมีมาตรการช่วยเหลือหรือไม่ อย่างไร ขึ้นอยู่กับการตัดสินใจของ คสช.,ก็ต้องบอกว่างามไส้ งามหน้ามากๆค่ะ เมื่อ ไอทรูมาร์ท iTruemart บริษัทในเครือซีพี และเป็นดีลเลอร์ขายซิมและโทรศัพท์ของ ทรูมูฟเอช ปล่อยให้เกิดช่องโหว่ขึ้นในระบบและทำให้มีคนสามารถเจาะเข้าไปหาข้อมูลส่วนตัวของลูกค้าจำนวน 11,400 รายได้ งานนี้ แม้ ทรูมูฟเอช จะไม่เกี่ยว แต่ดีลเลอร์ในเครือบริษัทเดียวกันก็พลาด จนปฏิเสธความรับผิดชอบไม่ได้ เสียกระบวนท่าไปหลายรังวัด,โดยล่าสุด ทรูมูฟเอช ออกแถลงการณ์ระบุ ยินดีปฏิบัติตามมาตรการคุ้มครองสิทธิของลูกค้า และได้ขอความร่วมมือไปยัง iTruemart ให้ปิดกั้นการเข้าถึงข้อมูลของลูกค้าทั้งหมดแล้ว และขอยืนยันว่าในส่วนของลูกค้า ทรูมูฟเอช ที่ไม่ได้ซื้อผ่าน ไอทรูมาร์ท จะไม่ได้รับผลกระทบใดๆ เพราะข้อมูลถูกจัดเก็บในศูนย์คอมพิวเตอร์ภายในบริษัท มีระบบแน่นหนา ใช้ซอฟต์แวร์ระดับโลก แต่จากบทเรียนที่เกิดขึ้น จะทำงานร่วมกับดีลเลอร์รายอื่นๆ เพื่อยกระดับความปลอดภัยด้วย เพราะหากเกิดปัญหาแล้วมันจะพากันร่วมลงเหว หุหุ,แจ็ค หม่า ผู้ก่อตั้ง อาลีบาบา มาไทย ส่วน พิเชฐ ดุรงคเวโรจน์ รมว. ดีอี บินไปอยู่ที่ภูเก็ต แบบเส้นขนาน,วางขายแล้ว หัวเว่ย P20 Series โดย P20 มาในราคา 19,990 บาท มีให้เลือก 3 สี ได้แก่ Pink Gold, Midnight Blue และ Black ส่วน P20 Pro มาในราคา 27,990 บาท มีให้เลือก 3 สี ได้แก่ Twilight, Midnight Blue และ Black ยลโฉมได้ ณ หัวเว่ย แบรนด์ช็อปและร้านค้าร่วมรายการทั่วประเทศ,ยอมที่ไหน ชานนท์ จิรายุกุล แห่ง ไทยออปโป้ เตรียมเปิดตัว OPPO F7 สมาร์ทโฟนกล้องหน้าความละเอียด 25MP พร้อม AI Beauty 2.0 โดยมี ญาญ่า มาเป็นแบรนด์แอมบาสเดอร์ โชว์เซลฟี่ที่เป๊ะปังขั้นสุด,หาเรื่องขายของได้ตลอดทั้งปี ลาซาด้า ฉลองรอบ 6 ปีในไทย ลดราคาตูมตาม 3 วันเต็ม ระหว่าง 25-27 เม.ย. เช่น ส่วนลดสูงสุดถึง 90%, แฟลชเซลสินค้ายอดนิยมมากกว่า 600 ดีล และโค้ดส่วนลดกว่า 2,000 โค้ด จึงขอเชิญค่ะ,นอกจากเลือกเป็นพรีเซ็นเตอร์ให้กับ ทรู แล้ว ล่าสุด คุณพี่หมื่นโป๊ป ยังไปโผล่ในโฆษณา 7–11 กิจการในครัวเรือนของเครือซีพีอีกตัว ร้าน 7-11 เพลานี้ จึงมีแต่เซเลบเต็มร้าน ทั้ง ณเดชน์–ญาญ่า แห่ง All Coffee และ หมื่นโป๊ป–เบลล่า ที่มาช่วยขายบุพเพเมนูแซ่บ,ปิดฉาก บุพเพสันนิวาส เป็นที่เรียบร้อย วรุณเทพ วัชราภรณ์ ซีเอ็มโอ บีอีซีเวิลด์ ผู้ขายโฆษณาแบบระเบิดเถิดเทิง บอกว่า เรตติ้งวันที่ 12, 18-19 เม.ย. สเปเชียลอิดิชั่น 3 ตอนสุดท้าย ก็ไม่ได้ขี้เหร่นะ อยู่ที่ 10.1, 8.6 และ 8.04 ตามลำดับ
นอกจากเลือกเป็นพรีเซ็นเตอร์ให้กับ ทรู แล้ว ล่าสุด คุณพี่หมื่นโป๊ป ยังไปโผล่ในโฆษณา 7–11 กิจการในครัวเรือนของเครือซีพีอีกตัว
บุพเพสันนิวาส,โป๊ป ธนวรรธน์,ทรู,เซเว่นอีเลฟเว่น,ICT Movement,ข่าวไอที